李孟賢

李孟賢，華裔美國人，係舊金山第43任市長，因為原本個市長紐森升咗做加州副州長，所以指派咗李孟賢出任代理市長。2011年1月11號喺舊金山市政廳宣誓就職。喺2011年11月，李孟賢贏咗三藩市民選市長選舉，成為舊金山第一個民選華裔市長。2012年1月8號宣誓就職。前舊金山市長兼前州眾議會議長勃朗為李孟賢主持宣誓儀式。加州聯邦參議員，亦係前舊金山市長范士丹為李孟賢監誓就職。

生平 
李孟賢祖籍中國廣東台山四九鎮茶基村，喺美國西雅圖出世。1978年喺加州大學伯克利分校法學院畢業之後，做咗10年民權律師。李孟賢喺1989年入咗舊金山市政府做嘢，先後做過多個部門。喺2005年，李孟賢做咗舊金山行政官，負責管理多個市政府部門。2011年1月10號舊金山前市長紐森提早一年結束任期，轉咗去做加利福尼亞州副州長。舊金山市議會喺翌日召開會議，11個議員一致表决同意正式任命李孟賢做代理市長，用嚟接替紐森空出嘅職位。因而另到李孟賢成為咗舊金山160年歷史上第一個華裔、亞裔市長。2011年11月，李孟賢參選三藩市民選市長選舉，並且得到華埠人士白蘭嘅支持，最後李孟賢贏咗，成為舊金山第一個民選華裔市長。

死
喺2017年12月11號晚，李孟賢喺屋企附近嘅Safeway超市買嘢嗰時突然心臟病發倒地，被送去之後搶救無效，喺2017年12月12號凌晨1點11分宣布死亡，終年65歲。家住當地嘅眾議院民主黨領袖佩洛西亦有向佢致哀。

驚！「幾乎將矽谷搬到舊金山」的華裔市長李孟賢猝逝

類:市長
類:美國政治人
鮑登學院舊生
類:柏克萊加州大學舊生
美籍華人
類:美國律師
類:祖籍台山
孟賢